Public procurement notice: Contract Award Notice
Published: 2024-05-22
Region: DK042
Contract type: Works
Procedure: Negotiated with prior call for competition
CPV classification: 45000000: Construction work | 45240000: Construction work for water projects | 71000000 | 71311000: Civil engineering consultancy services | 71320000
Award criteria: quality, price

Technical requirements: Helhedsplanen Tangkrogen er en samlet plan for området ved Tangkrogen i Aarhus, som omfatter et nyt ressourceanlæg ved Marselisborg (Aarhus ReWater), en mulig udvidelse af Marselisborg Lystbådehavn samt forbedring af adgang- og parkeringsforholdene i området. I forbindelse med realisering af Helhedsplan Tangkrogen er der behov for en totalentreprenør til projektering og udførelse af landindvinding og ledningsprojekt. På baggrund af ovenstående udbyder Aarhus Vand og Aarhus Kommune i fællesskab totalentreprise vedr. landindvinding og ledningsprojekt i forbindelse med Helhedsplan Tangkrogen. Totalentreprisen omfatter i hovedtræk etablering af kystindfatning, landopfyldning samt etablering af nyt overløbsbygværk, ny overløbsledning, ny udløbsledning samt udløbsbygværker for disse ledninger i forbindelse med realisering af Helhedsplan Tangkrogen.
Udbuddet er gennemført og kontrakten er indgået d. 8. maj 2024 med Per Aarsleff A/S.
I henhold til lov om Klagenævnet for Udbud gælder følgende frister for indgivelse af klage: Klage over ikke at være blevet prækvalificeret skal være indgivet til Klagenævnet for Udbud inden 20 kalenderdage fra dagen efter afsendelse af en underretning til de berørte ansøgere om, hvem der er blevet udvalgt, jf. udbudslovens § 171, stk. 2, eller klagenævnslovens § 2, stk. 1, nr. 1, når underretningen er ledsaget af en begrundelse for beslutningen. Andre klager over udbud eller beslutninger, f.eks. tildeling af kontrakter, omfattet af udbudslovens afsnit II eller III eller forsyningsvirksomhedsdirektivet skal indgives 45 kalenderdage regnet fra dagen efter ordregiverens offentliggørelse af en bekendtgørelse i EU-Tidende om indgåelse af kontrakt. Senest samtidig med, at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstill-perioden, jf. klagenævnslovens § 6, stk. 4. I tilfælde, hvor klagen ikke er indgivet i standstillperioden, skal klageren tillige angive, hvorvidt der begæres opsættende virkning af klagen, jf. klagenævnslovens § 12, stk. 1. Klagenævnet for Udbuds e-mailadresse er angivet i punkt VI.4.1). Klagevejledningen fra Klagenævnet for Udbud kan findes på Klagenævnets hjemmeside.
Udbud af totalentreprisen vedr. landindvinding og ledningsprojekt i forbindelse med Helhedsplan Tangkrogen, der indeholder to alternativer, der skal danne grundlag for det videre arbejde med kommuneplantillæg og miljøvurdering: - Hovedforslaget, hvor Aarhus ReWater placeres på søterritoriet i tilknytning til den eksisterende lystbådehavn og lystbådehavnen udvides ud i bugten. - Alternativ 2, hvor Aarhus ReWater placeres på søterritoriet ved Østhavnen og lystbådehavnen udvides mod øst - syd for erhvervshavnen. (Den mulige udvidelse af Marselisborg Lystbådehavn i forbindelse med Alternativ 2 er ikke en del af dette udbud) Hvilken af de to alternativer i Helhedsplan Tangkrogen der skal realiseres og hvilket udløbspunkt udløbsledningen for Aarhus ReWater skal have kan der først træffes endelig beslutning om efter gennemført MKV-proces. Det er derudover endnu ikke afklaret, hvorvidt udvidelse af Marselisborg Lystbådehavn skal realiseres. Totalentreprisen gennemføres i to overordnede faser, hhv. Fase 1 (Projektering) og Fase 2 (Anlægsfasen). Totalentreprenøren vil på baggrund af overstående skulle indgå i en Fase 1 (projektering) uden endelig afklaring om overstående. Som udgangspunkt vil totalentreprenøren i Fase 1 derfor skulle projektere både Hovedforslag og Alternativ 2 sideløbende med hinanden, ligesom der skal projekteres udløbsledning for begge de definerede mulige udløbspunkter (hhv. udløbspunkt 15 og 17) for begge alternativer. Bygherre er ved kontraktindgåelse dog berettiget til at træffe beslutning om, at det alene er projekteringen af det ene alternativ, der skal igangsættes, ligesom det kan besluttes, at den del af Hovedforslaget, der vedrører projekteringen af Marselisborg Lystbådehavn ikke skal igangsættes eller udskydes. Derudover er bygherre til ethvert tidspunkt i Fase 1, berettiget til at standse eller stille et, flere eller alle de igangsatte projekteringsarbejder i bero ligesom bygherre til ethvert tidspunkt i Fase 1 kan beslutte, at projekteringsarbejder, der er stillet i bero, skal genoptages. Dette i henhold til Aftale. Realiseringen af Fase 2 er betinget af opnåelse af anlægstilladelse efter kystbeskyttelsesloven og §25 tilladelse fra Aarhus Kommune, byrådsbeslutning samt for Aarhus Vands del af projektet en godkendelse fra Aarhus Vands bestyrelse og for Aarhus Kommune en politisk godkendelse af en anlægsbevilling. I Fase 2 er der truffet endelig afgørelse om, hvilket projekt, der skal realiseres, herunder hvilket af de to alternativer i Helhedsplan Tangkrogen, der skal gennemføres, hvorvidt udvidelsen af Marselisborg Lystbådehavn skal realiseres som del af Hovedforslaget og hvilket udløbspunkt udløbsledningen skal have. Fase 2 (anlægsfasen) gennemføres derfor udelukkende for dét af de to alternativer, som der træffes beslutning om og med endelig afklaring angående Marselisborg Lystbådehavn og udløbspunkter. Totalentreprisens omfang afhænger af, hvilket alternativ i Helhedsplan Tangkrogen der skal realiseres, beslutning om udløbspunkt samt beslutning om hvorvidt udvidelsen af Marselisborg Lystbådehavn skal realiseres. Vejledende består opgaven dog i hovedtræk af etablering af mellem ca. 12- 17,7 ha nyt areal, etablering af en mellem ca. 2.550 m og ca. 4.600 m udløbsledning, etablering af nyt overløbsbygværk på land samt ca. 200 m ny overløbsledning på søterritoriet. Hertil kommer ny kystindfatning, blødbundsudskiftning samt nedbrydning og deponering af dele af eksist. stenkastninger.


Number of bids: 4